CELEX: 62018CN0423
Language: et
Date: 2018-06-27 00:00:00
Title: Kohtuasi C-423/18: Eelotsusetaotlus, mille on esitanud Finanzgericht Baden-Württemberg (Saksamaa) 27. juunil 2018 – Südzucker AG versus Hauptzollamt Karlsruhe

15.10.2018   
            
            
               ET
            
            
               Euroopa Liidu Teataja
            
            
               C 373/2
            
         
      Eelotsusetaotlus, mille on esitanud Finanzgericht Baden-Württemberg (Saksamaa) 27. juunil 2018 – Südzucker AG versus Hauptzollamt Karlsruhe
      (Kohtuasi C-423/18)
      (2018/C 373/02)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Baden-Württemberg
      
         Põhikohtuasja pooled
      
      
         Kaebaja: Südzucker AG
      
         Vastustaja: Hauptzollamt Karlsruhe
      
         Eelotsuse küsimused
      
      
                  1.
               
               
                  Kas määruse (EÜ) nr 967/2006 (1) artikli 3 lõike 2 esimest lauset tuleb tõlgendada nii, et selles nimetatud tähtaega kohaldatakse ka õigeaegsele teatele ülejäägimaksu summa muutmise kohta, mis tuleneb määruse (EÜ) nr 952/2006 (2) artiklis 10 sätestatud kontrolli käigus suhkru ülejäägi arvessevõetava koguse kindlaksmääramise muutmisest pärast tähtaja lõppemist?
               
            
                  2.
               
               
                  Kui vastus esimesele küsimusele on jaatav,
                  kas siis kohaldatakse juhul, kui tegemist on õigeaegse teate muutmisega, mis esitati kontrollimiste raames tehtud tuvastuste alusel, Euroopa Kohtu 10. jaanuari 2002. aasta otsuses kohtuasjas British Sugar (C-101/99, ECLI:EU:C:2002:7) nimetatud määruse (EMÜ) nr 2670/81 artikli 3 lõike 2 kohase teatamistähtaja ületamise tingimusi – määrusega nr 3559/91 (3) muudetud redaktsioonis – ka määruse nr 967/2006 artikli 3 lõikes 2 sätestatud teatamistähtaja ületamisele?
               
            
                  3.
               
               
                  Kas siis, kui kontrollimiste alusel tehtud teate muutmisele ei kohaldata määruse (EÜ) nr 967/2006 artikli 3 lõike 2 esimest lauset (vaata esimene küsimus) või kui esinevad tähtaja ületamise tingimused (vaata teine küsimus), tuleb tähtaja määramiseks, mille jooksul tuleb ülejäägimaksu summa muutmisest teatada, lähtuda järgmisest 1. maist või tuleb kohaldada liikmesriigi õigust?
               
            
                  4.
               
               
                  Kui kolmandale küsimusele vastatakse nii, et ei tule ei lähtuda järgmisest 1. maist ega kohaldada liikmesriigi õigust,
                  kas siis on liidu õiguse üldpõhimõtetega – mille hulka kuuluvad ka proportsionaalsuse, õiguskindluse ja õiguspärase ootuse põhimõte – kooskõlas, et sellises kohtuasjas nagu käesolev kohtuasi esitatakse kontrolli kestuse, kontrolliaruande koostamise ja selle hindamise kestuse alusel teatis turustusaasta 2007/2008 ülejäägimaksu summa kohta 20. oktoobril 2010 või 27. oktoobril 2011? Kas seda mõjutab asjaolu, kas suhkrutootja on ülemääraste koguste tuvastamise suhtes esitanud vastuväiteid?
               
            
         (1)  Komisjoni 29. juuni 2006. aasta määrus (EÜ) nr 967/2006, millega kehtestatakse nõukogu määruse (EÜ) nr 318/2006 (kvooti ületava suhkrutoodangu kohta) üksikasjalikud rakenduseeskirjad (ELT 2006, L 176, lk 22).
      
         (2)  Komisjoni 29. juuni 2006. aasta määrus (EÜ) nr 952/2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad suhkru siseturu korralduse ja kvoodisüsteemi kohta (ELT 2006, L 178, lk 39).
      
         (3)  Komisjoni 6. detsembri 1991. aasta määrus (EMÜ) nr 3559/91, millega muudetakse määrust (EMÜ) nr 2670/81, milles sätestatakse üksikasjalikud rakenduseeskirjad kvooti ületava suhkrutoodangu kohta (EÜT 1991, L 336, lk 26; ELT eriväljaanne 03/12, lk 131).